Mis kellaaegadel toimub maksete arveldamine Eesti Panga arveldussüsteemis?  Jaemaksete süsteem ESTA on avatud igal tööpäeval kl 8.30-18. Riiklikel pühadel ja nädalavahetustel pankadevahelisi makseid ei arveldata. ESTA on oma 10 arvelduskorraga päevas üks  Euroopa kiireimaid. Panku teavitatakse laekuvatest maksetest igal täistunnil ajavahemikul 9-18. Sõltuvalt makse algatamise kellaajast jõuab makse teise panka raha saaja kontole tööpäevadel 30-90 minuti jooksul.    Eesti Pank haldab ka üleeuroopalist kiirmaksete süsteemi TARGET2-Eesti, kus pangad saavad arveldada nii riigisiseseid kui ka piiriüleseid makseid. Süsteem on mõeldud kiirmaksete arveldamiseks. TARGET2-Eesti on avatud maksete arveldamiseks igal arvelduspäeval kl 8-19.    Jaemaksete süsteemist ESTA ja TARGET2-Eestist võib lähemalt lugeda Eesti Panga veebilehe rubriigist  Makse-ja arveldussüsteemid.